CELEX: 32020D0659
Language: lt
Date: 2020-05-15 00:00:00
Title: Komisijos įgyvendinimo sprendimas (ES) 2020/659 2020 m. gegužės 15 d. dėl medžiagoms, sudėtinėms dalims ir elektrinei bei elektroninei įrangai vertinti reikalingų techninių dokumentų darniojo standarto, parengto įgyvendinant Europos Parlamento ir Tarybos direktyvą 2011/65/ES

18.5.2020   
               
               
                  LT
               
               
                  Europos Sąjungos oficialusis leidinys
               
               
                  L 155/12
               
            
         KOMISIJOS ĮGYVENDINIMO SPRENDIMAS (ES) 2020/659
         2020 m. gegužės 15 d.
         dėl medžiagoms, sudėtinėms dalims ir elektrinei bei elektroninei įrangai vertinti reikalingų techninių dokumentų darniojo standarto, parengto įgyvendinant Europos Parlamento ir Tarybos direktyvą 2011/65/ES
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2011/65/ES (2) 16 straipsnio 2 dalimi, medžiagos, sudėtinės dalys ir elektros bei elektroninė įranga, išbandytos ir patikrintos siekiant įrodyti atitiktį tos direktyvos 4 straipsnio reikalavimams arba įvertintos laikantis darniųjų standartų, kurių nuorodos paskelbtos Europos Sąjungos oficialiajame leidinyje, turi būti laikomos atitinkančiomis su tais standartais susijusius direktyvos reikalavimus;
                  
               
                     (2)
                  
                  
                     2011 m. spalio 21 d. raštu Nr. M/499 Komisija paprašė Europos standartizacijos komiteto (CEN), Europos elektrotechnikos standartizacijos komiteto (Cenelec) ir Europos telekomunikacijų standartų instituto (ETSI) peržiūrėti galiojančius darniuosius standartus ir prireikus parengti naujus standartus, susijusius su techniniais dokumentais, reikalingais medžiagų, sudėtinių dalių ir elektros bei elektroninės įrangos atitikčiai Direktyvos 2011/65/ES reikalavimams vertinti;
                  
               
                     (3)
                  
                  
                     remdamasis 2011 m. spalio 21 d. prašymu Nr. M/499, Cenelec peržiūrėjo galiojantį darnųjį standartą EN 50581:2012 ir priėmė standartą EN IEC 63000:2018, kuriame išdėstė techninių dokumentų, reikalingų medžiagoms, sudėtinėms dalims ir elektros bei elektroninei įrangai vertinti atsižvelgiant į tam tikrų pavojingųjų medžiagų naudojimo apribojimą, specifikacijas. Tas naujasis standartas EN IEC 63000:2018 grindžiamas galiojančiu tarptautiniu standartu IEC 63000:2016, kuris savo ruožtu grindžiamas darniuoju standartu EN 50581:2012;
                  
               
                     (4)
                  
                  
                     Komisija kartu su Cenelec įvertino, ar jo parengtas standartas EN IEC 63000:2018 atitinka 2011 m. spalio 21 d. prašymą Nr. M/499;
                  
               
                     (5)
                  
                  
                     
                        Cenelec parengtas standartas EN IEC 63000:2018 atitinka Direktyvoje 2011/65/ES išdėstytus reikalavimus, kuriuos juo siekiama patenkinti. Todėl nuorodą į tą standartą tikslinga paskelbti Europos Sąjungos oficialiajame leidinyje;
                  
               
                     (6)
                  
                  
                     naujasis standartas EN IEC 63000:2018 pakeičia standartą EN 50581:2012, todėl nuorodą į standartą EN 50581:2012 Europos Sąjungos oficialiajame leidinyje (3) būtina panaikinti. Siekiant suteikti gamintojams pakankamai laiko pritaikyti savo gaminius prie naujojo standarto, nuorodos į darnųjį standartą EN 50581:2012 panaikinimą būtina atidėti;
                  
               
                     (7)
                  
                  
                     nuo nuorodos į darnųjį standartą paskelbimo Europos Sąjungos oficialiajame leidinyje dienos atitiktis tam standartui leidžia daryti prielaidą dėl atitikties Sąjungos derinamuosiuose teisės aktuose nustatytiems atitinkamiems esminiams reikalavimams. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            
               Europos Sąjungos oficialiajame leidinyje skelbiama šio sprendimo I priede pateikta nuoroda į medžiagoms, sudėtinėms dalims ir elektrinei bei elektroninei įrangai vertinti reikalingų techninių dokumentų darnųjį standartą, parengtą siekiant įgyvendinti Direktyvą 2011/65/ES.
         
         
            2 straipsnis
            Šio sprendimo II priede pateikta nuoroda į medžiagoms, sudėtinėms dalims ir elektrinei bei elektroninei įrangai vertinti reikalingų techninių dokumentų darnųjį standartą, parengtą siekiant įgyvendinti Direktyvą 2011/65/ES, Europos Sąjungos oficialiajame leidinyje panaikinama tame priede nustatytą dieną.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. gegužės 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2011 m. birželio 8 d. Europos Parlamento ir Tarybos direktyva 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (OL L 174, 2011 7 1, p. 88).
         
            (3)  OL C 363, 2012 11 23, p. 6.
      
      
         
            I PRIEDAS
            
                        Nr.
                     
                     
                        Nuoroda į standartą
                     
                  
                        1.
                     
                     
                        EN IEC 63000:2018
                        Techniniai dokumentai, skirti elektriniams ir elektroniniams gaminiams vertinti, atsižvelgiant į pavojingųjų medžiagų ribojimą (IEC 63000:2016)
                     
                  
      
      
         
            II PRIEDAS
            
                        Nr.
                     
                     
                        Nuoroda į standartą
                     
                     
                        Panaikinimo data
                     
                  
                        1.
                     
                     
                        EN 50581:2012
                        Techniniai dokumentai, skirti elektriniams ir elektroniniams gaminiams įvertinti atsižvelgiant į pavojingųjų medžiagų ribojimą
                     
                     
                        2021 m. lapkričio 18 d.